
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 171 

23 Ιανουάριου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή Απασχόληση Μονίμων και με Σχέση Ερ¬ 
γασίας Ιδιωτικού Δικαίου Αορίστου Χρόνου Υπαλ¬ 
λήλων του ΥΠΕΘΑ/ΓΕΣ κατά το έτος 2015. 1 

Πρόγραμμα εκρίζωσης της φυματίωσης των βοοει¬ 
δών. 2 


ΑΠΟΦΑΣΕΙ Σ 

Αρίθί-ΐ. Φ.847.1/1/842431/Σ.113 (1) 


Υπερωριακή Απασχόληση Μονίμων και με Σχέση Εργα¬ 
σίας Ιδιωτικού Δικαίου Αορίστου Χρόνου Υπαλλήλων 
του ΥΠΕΘΑ/ΓΕΣ κατά το έτος 2015. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 20 του Ν.4024/2011 «Συ- 
νταξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ 226/27-10-2011, τ.Α'). 

β. Τις διατάξεις του άρθρου 45 του Ν.4071/2012 «Ρυθ¬ 
μίσεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (ΦΕΚ 85/11-4-2012, τ.Α'). 

γ. Τις διατάξεις της παρ. 1 του άρθρου 176 του 
Ν.4261/2014 «Πρόσβαση στη δραστηριότητα των πιστω¬ 
τικών ιδρυμάτων και προληπτική εποπτεία πιστωτικών 
ιδρυμάτων και επιχειρήσεων (ενσωμάτωση της Οδηγίας 
2013/36/ΕΕ), κατάργηση του ν. 3601/2007 και άλλες δια¬ 
τάξεις» (ΦΕΚ 107/5-5-2014, τ.Α'). 

δ. Τη Φ.451/41/10623/Σ. 144/1-3-2000/ΕΠΥΕΘΑ/ΔΣΣΑΔ 
Απόφαση του Υφυπουργού Εθνικής Αμυνας, που επανα¬ 
καθορίζει τις Υπηρεσίες του Υπουργείου Εθνικής Άμυ¬ 
νας που λειτουργούν σε 24ωρη και 12ωρη βάση. 

ε. Την ανάγκη αντιμετώπισης από το Γ ενικό Επιτελείο 
Στρατού της υπερωριακής απασχόλησης των Μονίμων 
και με Σχέση Εργασίας Ιδιωτικού Δικαίου Αορίστου 
Χρόνου Υπαλλήλων του, για κάλυψη εποχικών, έκτα¬ 
κτων ή επειγουσών υπηρεσιακών αναγκών Στρατιωτικών 
Νοσοκομείων, Τάγματος Επικοινωνιών-Πληροφορικής 
ΓΕΕΟΑ, Εργοστασίου Παραγωγής Οξυγόνου του 691 


Βιομηχανικού Εργοστασίου Βάσεως, Ταγμάτων ΓΕΕΟΑ - 
ΓΕΣ, ΣΣΑΣ, ΣΑΝ, που λειτουργούν επί εικοσιτετραώρου 
και δωδεκαώρου βάσεως, Στρατιωτικών Εργοστασίων, 
Μεταφορικών Μονάδων, ΓΕΕΟΑ κ.λπ. 

στ. Το γεγονός ότι η σχετική δαπάνη θα καλυφθεί από 
τις εγγεγραμμένες πιστώσεις στους ΚΑΕ 0511 και 0512 
Π/Υ ΓΕΣ οικονομικού έτους 2015. 

ζ. Το υπ’ αρ. Π.Δ. 158/3-11-2014 «Διορισμός Υπουργών» 
(ΦΕΚ 240/3-11-2014, τ.Α'), αποφασίζουμε: 

1. Εγκρίνουμε την υπερωριακή απογευματινή, νυκτε¬ 
ρινή, Κυριακών και εξαιρέσιμων ημερών εργασία με 
αμοιβή, πέρα από το κανονικό ωράριο καθώς και προς 
συμπλήρωση της υποχρεωτικής εβδομαδιαίας εργα¬ 
σίας, τριών χιλιάδων (3.000) περίπου, Μονίμων και με 
Σχέση Εργασίας Ιδιωτικού Δικαίου Αορίστου Χρόνου 
Υπαλλήλων Μονάδων και Υπηρεσιών του ΓΕΕΟΑ και 
Γ ενικού Επιτελείου Στρατού, που κρίνεται απαραίτητη 
για την αντιμετώπιση εποχικών, έκτακτων ή επειγουσών 
υπηρεσιακών αναγκών έτους 2015: 

α. Για υπερωριακή απογευματινή εργασία μέχρι ογδό¬ 
ντα εννέα χιλιάδες (89.000) ώρες. 

β. Γ ια νυχτερινή εργασία και για εργασία Κυριακών και 
εξαιρέσιμων ημερών μέχρι εξήντα έξι χιλιάδες (66.000) 
ώρες. 

2. Με τις παραπάνω ώρες θα καλυφθούν αυξημένες 
υπηρεσιακές ανάγκες: 

α. Στρατιωτικών Νοσοκομείων, Τάγματος Επικοινω¬ 
νιών - Πληροφορικής ΓΕΕΟΑ, Τ/ΓΕΕΟΑ, Εργοστασίου 
Παραγωγής Οξυγόνου του 691 ΒΕΒ, ΣΣΑΣ, ΣΑΝ, που 
λειτουργούν σε 24ωρη και 12ωρη βάση. 

β. Στρατιωτικών Εργοστασίων στελεχωμένων με 
μειωμένο τεχνικό προσωπικό, εξαιτίας των συνεχών 
αποχωρήσεων, λόγω συνταξιοδότησης, και μη αναπλή- 
ρωσής του. 

γ. Μειζόνων Σχηματισμών και Επιτελικών Γραφείων, 
των οποίων το πολιτικό προσωπικό, καλύπτει αυξημέ¬ 
νες, έκτακτες και επείγουσες υπηρεσιακές ανάγκες και 
συμμετέχει σε προγραμματισμένες ασκήσεις. 

δ. Τ/ ΓΕΕΟΑ,Τ/ΓΕΣ, Μεταφορικών Μονάδων, Αποθηκών 
Βάσεως Υλικού Πολέμου και Εφοδιασμού Τροφίμων - 
Καυσίμων των οποίων οι υπάλληλοι οδηγοί κινούνται 
σε όλη την επικράτεια για τη μεταφορά προσωπικού, 
τροφίμων, υλικών, καυσίμων, πυρομαχικών κ.λπ. 
ε. Στρατιωτικών Σχολών το προσωπικό των οποίων 

εργάζεται σε βάρδιες, ανάλογα με τα προγράμματα 
εκπαίδευσης. 

στ. Στρατιωτικών Λεσχών το προσωπικό των οποίων 
εργάζεται σε βάρδιες. 

ζ. Υπηρεσιών - Μονάδων του ΓΕΕΘΑ, ΓΕΣ, των οποίων 
το προσωπικό, διαφόρων ειδικοτήτων, καλύπτει έκτα¬ 
κτες και επείγουσες υπηρεσιακές ανάγκες, που δεν είναι 
δυνατόν να καλυφθούν εντός του κανονικού ωραρίου. 

3. Παρέχεται η δυνατότητα προσφοράς υπερωριακής 
εργασίας σε υπαλλήλους οδηγούς κατά το διάστημα 
της μετακίνησής τους εκτός έδρας, για εκτέλεση δρο¬ 
μολογίων σε όλη την επικράτεια και τη λήψη υπερω- 
ριακής αποζημίωσης με τις προϋποθέσεις του άρθρου 
20 του Ν.4024/2011 (ΦΕΚ 226/27-10-2011, τ.Α'), όπως τρο¬ 
ποποιήθηκε με την παράγραφο 1 του άρθρου 176 του 
Ν. 4261/2014 (ΦΕΚ 107/5-5-2014, τ.Α'). 

4. Οι ώρες απογευματινής υπερωριακής εργασίας 
δεν μπορεί να υπερβαίνουν τις εκατόν είκοσι (120) ανά 
υπάλληλο κατά το πρώτο εξάμηνο κάθε έτους και άλλες 
εκατόν είκοσι (120) κατά το δεύτερο. Σε υπαλλήλους που 
ανήκουν σε υπηρεσίες που λειτουργούν, βάσει νόμου, 
όλες τις ημέρες του μήνα ή σε δωδεκάωρη ή εικοσιτε¬ 
τράωρη βάση, στην καθ’ υπέρβαση εργασία οι ώρες νυ¬ 
κτερινής, Κυριακών και εξαιρέσιμων ημερών δεν μπορεί 
να υπερβούν τις ενενήντα έξι (96) ώρες κατά περίπτωση 
κατά το πρώτο εξάμηνο κάθε έτους και άλλες ενενήντα 
έξι (96) κατά το δεύτερο. 

5. Στην παραπάνω εργασία θα μπορούν να μετέχουν 
και περισσότεροι υπάλληλοι, εντός όμως του ίδιου συ¬ 
νολικού αριθμού των εγκρινόμενων ωρών, με πράξη 
των οικείων Δντών - Διοικητών Δνσεων, Υπηρεσιών και 
Μονάδων του ΓΕΣ. 

6. Υπεύθυνοι για την διαπίστωση των πραγματικών 
αναγκών και τον έλεγχο πραγματικής παροχής της υπε- 
ρωριακής απασχόλησης θα είναι οι Δντές - Δκτες των 
Δνσεων-Υπηρεσιών και Μονάδων του ΓΕΣ, που εδρεύ¬ 
ουν σε όλη την Επικράτεια και στις οποίες υπηρετεί 
πολιτικό προσωπικό. 

7. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης έτους 2015, 
ύψους επτακοσίων τριάντα χιλιάδων ευρώ (730.000,00 
€) περίπου, σε καμιά περίπτωση δεν μπορεί να υπερβεί 
τις πιστώσεις που έχουν εγγράφει στους ΚΑΕ 0511 και 
0512 ΕΦ 11-200 προϋπολογισμού ΓΕΣ οικονομικού έτους 
2015, όπως αυτές θα διαμορφωθούν με το ποσοστό 
αποδέσμευσης, που θα εγκριθεί. 

8. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2015 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αοιθ. 30/3430 (2) 

Πρόγραμμα εκρίζωσης της φυματίωσης των βοοειδών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τον Κανονισμό (ΕΕ) αρ. 142/2011 της Επιτροπής, της 
25ης Φεβρουάριου 2011, για την εφαρμογή του κανονι¬ 


σμού (ΕΚ) αριθ. 1069/2009 του Ευρωπαϊκού Κοινοβουλίου 
και του Συμβουλίου «περί υγειονομικών κανόνων για 
ζωικά υποπροϊόντα και παράγωγα προϊόντα που δεν 
προορίζονται για κατανάλωση από τον άνθρωπο και 
για την εφαρμογή της οδηγίας 97/78/ΕΚ του Συμβου¬ 
λίου όσον αφορά ορισμένα δείγματα και τεμάχια που 
εξαιρούνται από κτηνιατρικούς ελέγχους στα σύνορα 
οι οποίοι αναφέρονται στην εν λόγω οδηγία». 

2) Τον Κανονισμό (ΕΚ) αριθ. 1069/2009 του Ευρωπαϊκού 
Κοινοβουλίου και του Συμβουλίου, της 21ης Οκτωβρίου 
2009, «περί υγειονομικών κανόνων για ζωικά υποπροϊό¬ 
ντα και παράγωγα προϊόντα που δεν προορίζονται για 
κατανάλωση από τον άνθρωπο και για την κατάργηση 
του Κανονισμού (ΕΚ) αριθμό 1774/2002 (κανονισμός για 
τα ζωικά υποπροϊόντα)». 

3) Τον Κανονισμό (ΕΚ) αριθ. 911/2004 της Επιτροπής, 
της 29ης Απριλίου 2004 «για την εφαρμογή του Κανονι¬ 
σμού (ΕΚ) αριθ. 1760/2000 του Ευρωπαϊκού Κοινοβουλίου 
και του Συμβουλίου όσον αφορά τα ενώτια, τα διαβα¬ 
τήρια και τα μητρώα των εκμεταλλεύσεων». 

4) Τον Κανονισμό (ΕΚ) αριθ. 854/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 «για τον καθορισμό ειδικών διατάξεων για την 
οργάνωση των επισήμων ελέγχων στα προϊόντα ζωικής 
προέλευσης που προορίζονται για κατανάλωση από 
τον άνθρωπο». 

5) Τον Κανονισμό (ΕΚ) αριθ. 853/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 «για τον καθορισμό ειδικών κανόνων υγιεινής για 
τα τρόφιμα ζωικής προέλευσης». 

6) Τον Κανονισμό (ΕΚ) αριθ. 1760/2000 του Ευρωπαϊκού 
Κοινοβουλίου και του Συμβουλίου της 17ης Ιουλίου 2000, 
«για τη θέσπιση συστήματος αναγνώρισης και κατα¬ 
γραφής των βοοειδών και την επισήμανση του βοείου 
κρέατος και των προϊόντων με βάση το βόειο κρέας, 
καθώς και για την κατάργηση του κανονισμού (ΕΚ) αριθ. 
820/97 του Συμβουλίου». 

7) Το ΠΔ115/2010 (ΦΕΚ Α' 196), Άρθρο 2 «Τροποποίηση 
του ΠΔ 308/2000 (ΦΕΚ Α' 252) όπως ισχύει». 

8) Το άρθρο 5 του ΠΔ 41/2006 (ΦΕΚ Α' 44) «Παρακο¬ 
λούθηση των ζωονόσων και των ζωονοσογόνων πα¬ 
ραγόντων σε συμμόρφωση προς την οδηγία 2003/99/ 
ΕΚ του Ευρωπαϊκού Κοινοβουλίου και του Συμβουλίου». 

9) Το ΠΔ 308/2000 (ΦΕΚ Α' 252) «Όροι υγειονομικού 
ελέγχου που διέπουν το εμπόριο ορισμένων ειδών ζώ- 
ντων ζώων σε συμμόρφωση προς τις Οδηγίες 64/432/ 
ΕΟΚ και 72/462/ΕΟΚ του Συμβουλίου», όπως ισχύει. 

10) Το ΠΔ 84/1995 (ΦΕΚ Β' 343) «Αναγνώριση και κα¬ 
ταγραφή των ζώων σε συμμόρφωση προς την Οδηγία 
92/102/ΕΟΚ του Συμβουλίου». 

11) Το άρθρο 1 του ΠΔ 133/1992 (ΦΕΚ Α' 66) «Επιβολή 
υγειονομικών και λοιπών μέτρων για την προστασία και 
εξυγίανση της κτηνοτροφίας από λοιμώδη και παρασι- 
τικά νοσήματα των ζώων». 

12) Το ΠΔ 101/08-03-1985 (ΦΕΚ Α' 32) «Λήψη υγειονο¬ 
μικών και λοιπών μέτρων προς πρόληψη και καταστολή 
της φυματίωσης, φυματίωσης και ενζωοτικής λεύκωσης 
των βοοειδών» όπως ισχύει. 

13) Την υπ’ αρ. ΥΑ 92/12.01.2015 (ΦΕΚ Β' 19) «Καθορισμός 
αρμοδιοτήτων του Αναπληρωτή Υπουργού Αγροτικής 
Ανάπτυξης και Τροφίμων Παρασκευά Κουκουλόπουλου». 

14) Το γεγονός ότι από την παρούσα δεν προκαλείται 
δαπάνη και οι προκαλούμενες δαπάνες για την εφαρμο- 

γή του προγράμματος θα καθορίζονται σε ετήσια βάση 
με την εκάστοτε κοινή απόφαση οικονομικών αποζημιώ¬ 
σεων και ενισχύσεων που προκύπτουν από την επιβολή 
κτηνιατρικών μέτρων εξυγίανσης του ζωικού κεφαλαίου 
της χώρας των Υπουργών Οικονομικών και Αγροτικής 
Ανάπτυξης και Τροφίμων και θα καλύπτονται από τον 
τακτικό προϋπολογισμό του Υπουργείου Αγροτικής Ανά¬ 
πτυξης και Τροφίμων (ΚΑΕ 5329). 

15) Τη διασφάλιση της Δημόσιας Υγείας και την ανά¬ 
γκη εξυγίανσης και τον εκσυγχρονισμό της αγροτικής 
οικονομίας καθώς και την ανάγκη για την προστασία 
του εισοδήματος των κτηνοτροφών. 

16) Την από 22/12/2014 σχετική εισήγηση της Διεύθυν¬ 
σης Υγείας των Ζώων του ΥΠΑΑΤ για την ανάγκη εφαρ¬ 
μογής του παραπάνω προγράμματος, αποφασίζουμε: 

Εγκρίνουμε την εφαρμογή του προγράμματος εκρί- 
ζωσης της φυματίωσης των βοοειδών. 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 
Αρθρο 1 

Σκοπός και διάρκεια του προγράμματος 

Με την παρούσα απόφαση εγκρίνεται η υποχρεωτική 
εφαρμογή του προγράμματος εκρίζωσης της φυματί¬ 
ωσης των βοοειδών (εφεξής Πρόγραμμα) σε όλες τις 
εκμεταλλεύσεις βοοειδών, εκτός από τις εκμεταλλεύ¬ 
σεις με αμιγώς παχυνόμενα βοοειδή, όπως ορίζονται 
στο άρθρο 2. 

Σκοπός του Προγράμματος είναι η μείωση του επι- 
πολασμού της φυματίωσης στον πληθυσμό βοοειδών 
της χώρας και η προστασία της Δημόσιας Υγείας μέσω 
της παραγωγής ασφαλών προϊόντων από τα ζώα αυτά. 

Το πρόγραμμα εφαρμόζεται υποχρεωτικά σε όλη την 
Ελλάδα από τη Διεύθυνση Κτηνιατρικής (ΔΚ) κάθε Πε¬ 
ριφέρειας, τα Τμήματα Κτηνιατρικής και τις Τοπικές 
Κτηνιατρικές Αρχές των Διευθύνσεων Αγροτικής Οι¬ 
κονομίας και Κτηνιατρικής (ΔΑΟΚ) των Περιφερειακών 
Ενοτήτων (ΠΕ). Δύναται να καθοριστεί από την Κεντρική 
Κτηνιατρική Υπηρεσία του ΥΠΑΑΤ φορέας εφαρμογής 
του Προγράμματος σύμφωνα με τις κείμενες διατάξεις, 
οπότε η πολιτική αντιμετώπισης της φυματίωσης μπορεί 
να επανακαθοριστεί. 

Απαγορεύονται όλες οι ενέργειες που αποσκοπούν 
στην απευαισθητοποίηση των βοοειδών ως προς τη 
φυματίωση. Επίσης, απαγορεύεται ο εμβολιασμός και 
η θεραπεία κατά της φυματίωσης και ο εμβολιασμός 
κατά της παραφυματίωσης των βοοειδών. 

Αρθρο 2 
Ορισμοί 

Για τους σκοπούς της παρούσας ισχύουν οι ορισμοί: 

Βοοειδή χαρακτηρίζονται όλα τα βοοειδή των ειδών 
Βοεε ΙαυΓυε και Βοεε ίηόίουε, Βίδοπ όίδοπ και ΒυόδΙυδ 
όυ03ΐυδ. 

Εκμεταλλεύσεις αμιγώς παχυνόμενων βοοειδών χα¬ 
ρακτηρίζονται οι ενσταβλισμένες εκμεταλλεύσεις που 
αποκλειστικό σκοπό έχουν την πάχυνση μόσχων με 
τελικό προορισμό τους μόνο το σφαγείο. Στις εκμε¬ 
ταλλεύσεις αυτές όλα τα βοοειδή που εισέρχονται, 
προέρχονται μόνο από εκτροφές υγειονομικού καθε¬ 
στώτος Τ3. Στις εκμεταλλεύσεις αυτές δεν πραγματο¬ 


ποιείται αναπαραγωγή, δηλαδή δεν πραγματοποιούνται 
γεννήσεις και κανένα βοοειδές δε μετακινείται προς 
άλλη εκμετάλλευση, δηλαδή δεν πραγματοποιούνται 
πωλήσεις ζώων. Ο χαρακτηρισμός αυτός αποδίδεται 
στην εκμετάλλευση από το Τμήμα Κτηνιατρικής, κατόπιν 
αιτήματος του κατόχου της εκμετάλλευσης και ισχύει 
για ένα (1) έτος ή λιγότερο εφόσον το κρίνει η ΤΚΑ. 
Στις εκμεταλλεύσεις αυτές το πρόγραμμα φυματίωσης 
είναι προαιρετικό βάσει εκτίμησης επικινδυνότητας και 
διενεργούνται περιοδικοί έλεγχοι από το αρμόδιο Τμήμα 
Κτηνιατρικής. 

Αρθρο 3 

Υπεύθυνοι φορείς για την εφαρμογή 
του προγράμματος και αρμοδιότητές τους 

Α) Η Διεύθυνση Υγείας των Ζώων της Γενικής Διεύ¬ 
θυνσης Βιώσιμης Ζωικής Παραγωγής & Κτηνιατρικής, 
του ΥΠΑΑΤ (ΔΥΖ) είναι αρμόδια για την έγκαιρη κατάρ¬ 
τιση και δημοσίευση της Κοινής Υπουργικής Απόφασης 
(ΚΥΑ) βάσει της οποίας καλύπτονται οι δαπάνες για την 
εφαρμογή του προγράμματος. 

Β) Το Τμήμα Ζωοανθρωπονόσων της Διεύθυνσης Υγεί¬ 
ας των Ζώων, της Γ ενικής Διεύθυνσης Βιώσιμης Ζωικής 
Παραγωγής & Κτηνιατρικής, του ΥΠΑΑΤ (ΤΖΥΖ) είναι 
αρμόδιο για: 

ί) το σχεδίασμά του προγράμματος, 
μ) τον έλεγχο σε κεντρικό επίπεδο και το συντονισμό 
όλων των λοιπών αρμοδίων φορέων που συμμετέχουν 
στην εφαρμογή του προγράμματος, σε όλη τη χώρα, 
ίϋ) τον ορισμό των αρχών και φορέων εφαρμογής του 
προγράμματος και τον καθορισμό των αρμοδιοτήτων 
αυτών, ανάλογα με τις ανάγκες του προγράμματος, 
ίν) την παροχή κατάλληλων οδηγιών και διευκρινίσεων 
στους φορείς εφαρμογής του προγράμματος, με σκοπό 
τη διευκόλυνση και ενίσχυση του έργου του, 
ν) τη συλλογή των στοιχείων και των αποτελεσμάτων 
του προγράμματος ελέγχου, την αξιολόγηση αυτών, 
καθώς και για την ενημέρωση των αρμοδίων αρχών της 
Επιτροπής της Ευρωπαϊκής Ένωσης, 
νί) την έγκαιρη προμήθεια φυματινών (ορνίθειας και 
βόειας) και αντιδραστηρίων διάγνωσης, σε συνεργασία 
με τη Διεύθυνση Οικονομικής του ΥΠΑΑΤ. 

Γ) Η Διεύθυνση Προστασίας των Ζώων, Φαρμάκων 
και Κτηνιατρικών Εφαρμογών της Γ ενικής Διεύθυνσης 
Βιώσιμης Ζωικής Παραγωγής & Κτηνιατρικής, του ΥΠΑ¬ 
ΑΤ είναι αρμόδια σύμφωνα με το ΠΔ 84/1995 (ΦΕΚ Α' 
52) για την εφαρμογή του συστήματος αναγνώρισης 
και καταγραφής των εκμεταλλεύσεων βοοειδών και σε 
εφαρμογή των Κανονισμών (ΕΚ) 1760/2000 και 911/2004. 

Δ) Οι Διευθύνσεις Κτηνιατρικής της Περιφέρειας (ΔΚ) 
είναι αρμόδιες: 

ί) για το συντονισμό, την εποπτεία και την αξιολόγηση 
της εφαρμογής του προγράμματος στην περιφέρειά 
τους, 

ϋ) για τη συνεργασία με τα αντίστοιχα Τμήματα Κτη¬ 
νιατρικής των ΠΕ της περιφέρειάς τους και με το ΤΖΥΖ, 
ίϋ) για τη διμηνιαία συλλογή των Δελτίων Διμηνιαίας 
Εποπτείας (ΔΔΕ) του προγράμματος φυματίωσης βοο¬ 
ειδών από τις ΠΕ δικαιοδοσίας τους και την αποστολή 
τους στο ΤΖΥΖ εντός της 2ης εβδομάδας από τη λήξη 
του αναφερόμενου μήνα στο ΔΔΕ. 

ίν) Σε περίπτωση αδυναμίας εφαρμογής του Προγράμ¬ 
ματος μόνο από τις κτηνιατρικές Υπηρεσίες των Περί- 

φερειακών Ενοτήτων της χώρας θα υπάρχει συνδρομή 
από υπαλλήλους των Διευθύνσεων Κτηνιατρικής της 
Περιφέρειας. 

Ε) Οι κτηνιατρικές υπηρεσίες (ΤΚΑ) των Περιφερεια¬ 
κών Ενοτήτων (ΠΕ) είναι αρμόδιες: 

ί) για τον ορισμό του υπεύθυνου εφαρμογής και πα¬ 
ρακολούθησης του προγράμματος, 
ϋ) για τη διεξαγωγή των επίσημων ελέγχων (για τον 
έλεγχο της σήμανσης των ζώων, την ειδική σήμανση 
των μολυσμένων ζώων, τον έλεγχο της τήρησης των 
μητρώων των εκμεταλλεύσεων, όλων των απαραίτητων 
δελτίων που αφορούν στην εφαρμογή του προγράμμα¬ 
τος και προβλέπονται από τις σχετικές διατάξεις και 
την έκδοση των υγειονομικών πιστοποιητικών, για τη 
μετακίνηση των ζώων ή των εκμεταλλεύσεων) και τη 
συνεργασία με κρεοσκόπους κτηνίατρους της περιοχής 
αρμοδιότητάς τους, 

ιϋ) για την πρακτική εφαρμογή (φυματινισμοί/αιμολη- 
ψίες) και την αξιολόγηση της εφαρμογής του προγράμ¬ 
ματος σε επίπεδο ΠΕ, 

ίν) για την έγκαιρη αίτηση αποστολής απαιτούμενων 
δόσεων ορνίθιων και βόειων φυματινών, παραλαβή, σω¬ 
στή συντήρηση και χορήγηση των φυματινών, καθώς και 
για την ενημέρωση του ΤΖΥΖ σχετικά με τις ετήσιες 
ανάγκες σε φυματίνες στο τέλος κάθε έτους για το 
επόμενο έτος, προκειμένου να επιτυγχάνεται ο καλύ¬ 
τερος προγραμματισμός της προμήθειας σε φυματίνες. 

ν) για την αποστολή των ζητούμενων στατιστικών 
στοιχείων του προγράμματος στη ΔΚ της Περιφέρειας 
και στο ΤΖΥΖ, σε διμηνιαία, εξαμηνιαία βάση ή όπως 
αλλιώς καθορισθεί από το ΤΖΥΖ, 
νί) για τη συμπλήρωση και αποστολή των Δελτίων 
Διμηνιαίας Εποπτείας (ΔΔΕ) της ΠΕ τους εντός της 1ης 
εβδομάδας από τη λήξη του αναφερόμενου μήνα στο 
ΔΔΕ και την ενημέρωση της διαδικτυακής κτηνιατρικής 
βάσης δεδομένων για τους φυματινισμούς/αιμοληψίες, 
νϋ) για την ενημέρωση των κτηνοτροφών, των κτηνία¬ 
τρων των κτηνοτροφικών και αγροτικών συνεταιρισμών 
και των ιδιωτών κτηνίατρων σχετικά με το Πρόγραμμα 
και για τη συνεργασία και την ενημέρωση άλλων αρ¬ 
μόδιων αρχών και φορέων σχετικά με την εφαρμογή 
του προγράμματος. 

νίϋ) Οι κρεοσκόποι κτηνίατροι οφείλουν να ενημερώ¬ 
νουν εγγράφως τον υπεύθυνο εφαρμογής του Προγράμ¬ 
ματος σε κάθε περίπτωση διαπίστωσης αλλοιώσεων 
χαρακτηριστικών της φυματίωσης στα σφάγια. 

ΣΤ) Το Εθνικό Εργαστήριο Αναφοράς Φυματίωσης 
(ΕΕΑΦ), Τμήμα Διαγνωστικής Παθολογικής Ανατομικής, 
Ιστολογίας, Μικροβιολογίας και Φυσιοπαθολογίας Μα¬ 
στού της Διεύθυνσης Κτηνιατρικού Κέντρου Αθηνών 
είναι αρμόδιο για: 

ί) τον επίσημο έλεγχο των φυματινών ή αντιδραστη¬ 
ρίων ώστε να εξασφαλίζεται ότι οι εν λόγω φυματίνες 
ή αντιδραστήρια είναι κατάλληλα (Αρθρο 2, ΠΔ115/2010 
(ΦΕΚ Α' 196), 

ϋ) την παραλαβή του αποστελλόμενου παθολογικού 
υλικού για ιστολογική, βακτηριολογική εξέταση και μο¬ 
ριακές δοκιμές, 

ιϋ) να συνεργάζεται στο πλαίσιο του δικτύου της ΕΕ 
με τα εθνικά εργαστήρια αναφοράς για τη φυματίωση, 
ίν) να παρέχει επιστημονική και τεχνική συνδρομή 
στη ΔΥΖ του ΥΠΑΑΤ για την εφαρμογή συντονισμένων 
σχεδίων ελέγχου, 


ν) να συγκεντρώνει από τα εργαστήρια που συμμετέ¬ 
χουν στο πρόγραμμα και υποβάλλει τα εξαμηνιαία και 
ετήσια συγκεντρωτικά στατιστικά στοιχεία και αποτε¬ 
λέσματα στην ΔΥΖ και να διοργανώνει διεργαστηρια- 
κές δοκιμές για τα υπόλοιπα εθνικά εργαστήρια που 
συμμετέχουν στο πρόγραμμα. 

Ζ) Το Τμήμα Παθολογίας Πτηνών και Μελισσών, Μικρο¬ 
βιολογίας, Λοιμωδών Νοσημάτων και Βρουκελλώσεων 
της Διεύθυνσης Κτηνιατρικού Κέντρου Θεσσαλονίκης 
είναι αρμόδιο για: 

ί) την παραλαβή του αποστελλόμενου παθολογικού 
υλικού για βακτηριολογική και ιστολογική εξέταση σύμ¬ 
φωνα με τις οδηγίες του ΕΕΑΦ, 

ϋ) την αποστολή των στατιστικών και οικονομικών 
στοιχείων στο ΕΕΑΦ. 

Η) Για το συντονισμό, τον έλεγχο και την αποτελε¬ 
σματική εφαρμογή του προγράμματος συγκροτείται 
κεντρική επιτροπή, η οποία ενεργεί ως συμβουλευτικό 
όργανο στο ΤΖΥΖ. 

Η Κεντρική Επιτροπή αποτελείται από: 

1. τον/την προϊστάμενο/η της Διεύθυνσης Υγείας των 
Ζώων ο οποίος είναι και ο/η Πρόεδρος, 

2. τον/την προϊστάμενο/η του Τμήματος Ζωοανθρω¬ 
πονόσων της Διεύθυνσης Υγείας των Ζώων ο οποίος 
είναι και ο/η Αντιπρόεδρος, 

3. τον/την προϊστάμενο/η του Τμήματος Υγείας των 
Ζώων της Διεύθυνσης Κτηνιατρικής Επιθεώρησης και 
Ελέγχου, 

4. τον/την υπεύθυνο/η κτηνίατρο του Προγράμματος 
από το ΤΖΥΖ, 

5. έναν/μία κτηνίατρο υπεύθυνο/η του ΔΙΚΕΖΩΚ της 
Διεύθυνσης Προστασίας των Ζώων, Φαρμάκων και Κτη¬ 
νιατρικών Εφαρμογών της Γενικής Διεύθυνσης Βιώσιμης 
Ζωικής Παραγωγής & Κτηνιατρικής, του ΥΠΑΑΤ, 

6. τον/την υπεύθυνο/η κτηνίατρο του Εθνικού Εργα¬ 
στηρίου Αναφοράς Φυματίωσης. 

Η Κεντρική Επιτροπή συνεδριάζει τουλάχιστον μία 
φορά το έτος προκειμένου να αξιολογήσει την εφαρ¬ 
μογή του προγράμματος σε κάθε περιοχή της χώρας 
και σε ολόκληρη τη χώρα. Σε περίπτωση που οι στόχοι 
του προγράμματος δεν επιτυγχάνονται σε κάποια περι¬ 
οχή, η επιτροπή εξετάζει την κατάσταση, σχεδιάζει και 
προτείνει μέτρα για την επίλυση τυχόν προβλημάτων 
στην αποτελεσματική εφαρμογή του προγράμματος και 
την επίτευξη των στόχων. 

Στην παραπάνω περίπτωση, στην επιτροπή είναι δυ¬ 
νατόν να συμμετέχουν επιπλέον: 

α) η Επιτροπή της Περιφέρειας, η οποία αποτελείται 
από: 

1. τον/την προϊστάμενο/η του Τμήματος Υγείας των 
Ζώων της Διεύθυνσης Κτηνιατρικής της Περιφέρειας, 

2. τους/τις προϊστάμενους των Τμημάτων Κτηνιατρι¬ 
κής των ΔΑΟΚ των ΠΕ, 

3. τους/τις υπεύθυνους κτηνιάτρους για την εφαρμογή 
του προγράμματος που έχουν ορισθεί από τα Τμήματα 
Κτηνιατρικής των ΔΑΟΚ των ΠΕ, 

4. έναν/μία κτηνίατρο του πλησιέστερου Κτηνιατρικού 
Εργαστηρίου της περιοχής. 

β) η Επιτροπή της Περιφερειακής Ενότητας (ΠΕ), η 
οποία αποτελείται από: 

1. τον/την προϊστάμενο/η του Τμήματος Κτηνιατρικής 
της ΔΑΟΚ της ΠΕ, 

2. τον/την υπεύθυνο/η κτηνίατρο για την εφαρμογή 
του προγράμματος που έχει ορισθεί από το Τμήμα Κτη¬ 
νιατρικής της ΔΑΟΚ της ΠΕ, 

3. έναν/μία κτηνίατρο του πλησιέστερου Κτηνιατρικού 
Εργαστηρίου της περιοχής. 

Αρθρο 4 

Προαπαιτούμενα για την εφαρμογή του προγράμματος 

Προκειμένου να εφαρμοσθεί το Πρόγραμμα είναι υπο¬ 
χρεωτικό: 

1) Οι εκμεταλλεύσεις βοοειδών και το ζωικό τους 
κεφάλαιο πρέπει να είναι εγγεγραμμένα στο Σύστη¬ 
μα Αναγνώρισης και Καταγραφής και να πληρούν τις 
απαιτήσεις που περιγράφονται στους Κανονισμούς (ΕΚ) 
1760/2000 και 911/2004, όπως ισχύουν. 

2) Ο κτηνοτρόφος οφείλει να συλλαμβάνει και να 
συγκρατεί το ζώο για την εφαρμογή όλων των κτη¬ 
νιατρικών πράξεων με τον ασφαλέστερο τρόπο για 
την αποφυγή τραυματισμού των συμμετεχόντων στην 
πράξη και τη μικρότερη καταπόνηση του ζώου και να 
παίρνει τα ίδια μέτρα βιοασφάλειας που παίρνει και ο 
κτηνίατρος (γάντια, γυαλιά, μάσκα κτλ). Ο κτηνίατρος 
μπορεί να αρνηθεί το φυματινισμό ή οποιαδήποτε άλλη 
κτηνιατρική πράξη, αν κρίνει ότι κινδυνεύει η ασφάλεια 
των συμμετεχόντων ή η ευζωία του ζώου. 

3) Οι ΤΚΑ της ΠΕ να έχουν στη διάθεσή τους τον 
αναγκαίο τεχνικό εξοπλισμό και τα μέσα (αυτοκίνητα) 
για την εφαρμογή του προγράμματος. 

ΚΕΦΑΛΑΙΟ Β: 

ΜΕΤΡΑ ΕΚΡΙΖΩΣΕΙΣ ΤΗΣ ΦΥΜΑΤΙΩΣΗΣ 
ΤΩΝ ΒΟΟΕΙΔΩΝ 

Αρθρο 5 

Χαρακτηρισμός των εκμεταλλεύσεων βοοειδών σε 
σχέση με τη Φυματίωση 

Για τους σκοπούς της εφαρμογής του Προγράμματος 
οι εκμεταλλεύσεις χαρακτηρίζονται ως εξής: 

Α) Εκμετάλλευση άγνωστου υγειονομικού καθεστώτος 
(ΤΙ) χαρακτηρίζεται η εκμετάλλευση βοοειδών για την 
οποία δεν υπάρχει καμία πληροφορία όσον αφορά τη 
φυματίωση τα τελευταία πέντε (5) έτη. 

Β) Εκμετάλλευση βοοειδών αρνητική ως προς τη φυ¬ 
ματίωση (Τ2) χαρακτηρίζεται: 

α) η εκμετάλλευση άγνωστου υγειονομικού καθεστώ¬ 
τος ως προς τη φυματίωση (ΤΙ), της οποίας όλα τα 
βοοειδή άνω των 6 εβδομάδων αντέδρασαν αρνητικά 
σε ενδοδερμικό φυματινισμό ή 

β) η εκμετάλλευση Τ+ στην οποία διενεργούνται σε 
όλα τα βοοειδή άνω των 6 εβδομάδων οι διαδικασίες 
που περιγράφονται στο άρθρο 9 της παρούσης. 

Στη φάση εξυγίανσης δεν επιτρέπεται η είσοδος/ 
έξοδος ζώων παρά μόνο η μετακίνηση ζώων, με άδεια 
της αρμόδιας κτηνιατρικής αρχής, για άμεση σφαγή, 
καθώς και η μετακίνηση σύμφωνα με την παρέκκλιση 
του άρθρου 13 της παρούσης για τις μετακινήσεις ζώων. 

Γ) Εκμετάλλευση βοοειδών επίσημα απαλλαγμένη φυ¬ 
ματίωσης (Τ3) χαρακτηρίζεται η εκμετάλλευση στην 
οποία: 

1. α) όλα τα βοοειδή είναι απαλλαγμένα από κλινικά 
συμπτώματα φυματίωσης, 

β) όλα τα βοοειδή ηλικίας άνω των 6 εβδομάδων έχουν 
δώσει αρνητικά αποτελέσματα στις δοκιμές φυματινι- 


σμού με τη διαδικασία που προβλέπεται λαμβάνοντας 
υπόψη το αρχικό καθεστώς της εγκατάστασης σύμ¬ 
φωνα με τα άρθρα 7,8 και 9 της παρούσας. Μετά την 
ολοκλήρωση της ανωτέρω διαδικασίας, διενεργείται 
φυματινισμός σε όλα τα βοοειδή ηλικίας άνω των 6 
εβδομάδων κάθε 6-12 μήνες με αρνητικά αποτελέσματα, 

γ) στα σφάγια των βοοειδών της εκμετάλλευσης δε 
βρίσκονται παθογνωμονικές αλλοιώσεις του νοσήματος, 

δ) όλα τα νεοεισερχόμενα βοοειδή ηλικίας άνω των 
6 εβδομάδων προέρχονται από Τ3 εκμεταλλεύσεις. 
Σε αυτή την περίπτωση και εφόσον τα βοοειδή δεν 
προέρχονται από περιοχή απαλλαγμένη φυματίωσης, 
πρέπει να έχουν υποβληθεί σε δοκιμή φυματινισμού τον 
τελευταίο μήνα πριν την εισαγωγή τους ή μέσα σε ένα 
(1) μήνα από την εισαγωγή τους στην εκμετάλλευση 
παραμένοντας σε απομόνωση από τα υπόλοιπα ζώα και 
κατόπιν της σχετικής ενημέρωσης και έγκρισης της ΤΚΑ. 

2. Σε περίπτωση έναρξης λειτουργίας νέας βοοτρο- 
φικής μονάδας, τα βοοειδή πρέπει να προέρχονται από 
εκμετάλλευση Τ3, να έχουν υποβληθεί σε δοκιμή φυμα- 
τινισμού τον τελευταίο μήνα πριν την εισαγωγή τους 
ή μέσα σε ένα (1) μήνα από την εισαγωγή τους στην 
εκμετάλλευση και κατόπιν της σχετικής ενημέρωσης και 
έγκρισης της ΤΚΑ. Στη συνέχεια τα βοοειδή άνω των 
6 εβδομάδων υπόκεινται σε φυματινισμό δύο (2) μήνες 
μετά την εισαγωγή τους στην εκμετάλλευση και εφό¬ 
σον τα αποτελέσματα είναι αρνητικά, η εκμετάλλευση 
χαρακτηρίζεται ως Τ3. Το χρονικό διάστημα που μεσο¬ 
λαβεί από την σύσταση της νέας εκμετάλλευσης μέχρι 
και την έκδοση των αποτελεσμάτων, η εκμετάλλευση 
χαρακτηρίζεται ως Τ3 σε αναστολή. 

Γ ια τη διατήρηση του καθεστώτος Τ3 πρέπει να τη¬ 
ρούνται οι παραπάνω προϋποθέσεις. 

Δ) Εκμετάλλευση βοοειδών μολυσμένη από φυματίω¬ 
ση (Τ+) χαρακτηρίζεται η εκμετάλλευση: 

1) στην οποία ανήκει έστω και ένα βοοειδές με επιβε¬ 
βαιωμένη βακτηριολογική ή ιστολογική εξέταση, 

2) στην οποία ανήκει έστω και ένα ζώο, το οποίο κατά 
τη δοκιμή φυματινισμού έδωσε θετικό αποτέλεσμα και 
δεν έχει διενεργηθεί ιστολογική και βακτηριολογική 
εξέταση, 

3) στην οποία βρέθηκε έστω και ένα βοοειδές που 
κατά τη μεταθανάτια εξέταση διαπιστώθηκαν κλασικές 
οργανικές βλάβες από φυματίωση, ή που τα αποτε¬ 
λέσματα επιδημιολογικής έρευνας δηλώνουν πιθανή 
ύπαρξη φυματίωσης, 

4) στην οποία βρέθηκε έστω και ένα βοοειδές που 
κατά τη μεταθανάτια εξέταση σχηματισθούν υπόνοιες 
για κρούσμα φυματίωσης και δεν έχουν διενεργηθεί 
ιστολογικές και βακτηριολογικές εξετάσεις. 

Η βακτηριολογική εξέταση όπου αναφέρεται ισχύει 
εφόσον υπάρχει δυνατότητα διενέργειάς της από αρ¬ 
μόδιο Κτηνιατρικό Εργαστήριο. 

Ε) Εκμετάλλευση βοοειδών επίσημα απαλλαγμένη φυ¬ 
ματίωσης σε αναστολή (Τ3 αναστολή) χαρακτηρίζεται 
η εκμετάλλευση όταν: 

α) δεν τηρούνται τα χρονοδιαγράμματα εφαρμογής 
του προγράμματος σε εκμεταλλεύσεις Τ3, καθώς και 
οι υπόλοιποι όροι της παραγράφου Γ) του άρθρου 5 
της παρούσης. 

β) υπάρχουν βοοειδή με ακατάληκτη αντίδραση στη 
δοκιμή απλού φυματινισμού εν αναμονή της επανεξέ¬ 
τασης ή 

γ) υπάρχουν βοοειδή θετικά στη δοκιμή απλού φυμα- 
τινισμού, αλλά αναμένουν επανεξέταση με ενδοδερμική 
συγκριτική δοκιμασία σε περίπτωση που υπάρχουν υπο¬ 
ψίες για ψευδή θετική αντίδραση ή αντίδραση κατόπιν 
παρεμβολής άλλου παράγοντα ή 

δ) υπάρχουν βοοειδή με ακατάληκτη αντίδραση στην 
ενδοδερμική συγκριτική δοκιμασία εν αναμονή της επα¬ 
νεξέτασης ή 

ε) υπάρχουν βοοειδή που αντέδρασαν θετικά στο 
φυματινισμό με αποτέλεσμα να απομακρυνθούν από 
την αγέλη και να οδηγηθούν προς σφαγή με σκοπό τη 
διεξαγωγή των ενδεδειγμένων μεταθανάτιων, εργαστη¬ 
ριακών και επιδημιολογικών εξετάσεων και αναμένεται 
το αποτέλεσμα των ιστολογικών και των βακτηριολο¬ 
γιών εξετάσεων. Σε μη διενέργεια των εργαστηριακών 
εξετάσεων ,όπως περιγράφεται ανωτέρω, η εκμετάλ¬ 
λευση χαρακτηρίζεται ως Τ+ εφόσον τα αποτελέσμα¬ 
τα επιδημιολογικής έρευνας δηλώνουν πιθανή ύπαρξη 
φυματίωσης. 

στ) υπάρχουν βοοειδή που κατά την μεταθανάτια επι¬ 
θεώρηση των σφαγίων τους σχηματίσθηκαν υπόνοιες 
για κρούσμα φυματίωσης και αναμένεται το αποτέλεσμα 
των ιστολογικών και των βακτηριολογικών εξετάσεων. 
Σε μη διενέργεια των εργαστηριακών εξετάσεων όπως 
περιγράφεται ανωτέρω, η εκμετάλλευση χαρακτηρίζε¬ 
ται ως Τ+ εφόσον τα αποτελέσματα επιδημιολογικής 
έρευνας δηλώνουν πιθανή ύπαρξη φυματίωσης. 

ζ) σε περίπτωση έναρξης λειτουργίας νέας βοοτρο- 
φικής μονάδας, τα βοοειδή πρέπει να προέρχονται από 
εκμετάλλευση Τ3, να έχουν υποβληθεί σε δοκιμή φυμα- 
τινισμού τον τελευταίο μήνα πριν την εισαγωγή τους 
ή μέσα σε ένα (1) μήνα από την εισαγωγή τους στην 
εκμετάλλευση και κατόπιν της σχετικής ενημέρωσης και 
έγκρισης της ΤΚΑ. Στη συνέχεια τα βοοειδή άνω των 
6 εβδομάδων υπόκεινται σε φυματινισμό δύο (2) μήνες 
μετά την εισαγωγή τους στην εκμετάλλευση και εφό¬ 
σον τα αποτελέσματα είναι αρνητικά, η εκμετάλλευση 
χαρακτηρίζεται ως Τ3. Το χρονικό διάστημα που μεσο¬ 
λαβεί από την σύσταση της νέας εκμετάλλευσης μέχρι 
και την έκδοση των αποτελεσμάτων, η εκμετάλλευση 
χαρακτηρίζεται ως Τ3 σε αναστολή. 

Η βακτηριολογική εξέταση όπου αναφέρεται ισχύει 
εφόσον υπάρχει δυνατότητα διενέργειάς της από αρ¬ 
μόδιο Κτηνιατρικό Εργαστήριο. 

Άρθρο 6 

Διαδικασία Φυματινισμού 
(Σύμφωνα με το Παράρτημα Β' του ΠΔ 308/2000, 
όπως ισχύει) 

Κάθε 12 μήνες ελέγχονται με δοκιμή φυματινισμού (με 
βόεια φυματίνη - απλός φυματινισμός) όλα τα βοοειδή 
ηλικίας άνω των 6 εβδομάδων, εκτός από την περίπτω¬ 
ση του άρθρου 2. 

Οι φυματινισμοί εκτελούνται με ένεση φυματίνης στο 
δέρμα του αυχένα. Τα σημεία ένεσης πρέπει να βρί¬ 
σκονται στο όριο μεταξύ πρόσθιου και μέσου τρίτου 
του αυχένα. Σε περίπτωση που ενίονται και οι δύο τύ¬ 
ποι φυματίνης στο ίδιο ζώο, το σημείο για την ένεση 
φυματίνης ανίυπι θα απέχει περίπου 10 οπι από την 
αυχενιαία ακρολοφία, ενώ το σημείο για την ένεση της 
φυματίνης άονίε περίπου 12,5 οπι χαμηλότερα σε γραμμή 
περίπου παράλληλη προς τη γραμμή του ώμου ή σε 
διαφορετικές πλευρές του αυχένα. Σε νεαρά ζώα στα 


οποία δεν υπάρχει αρκετός χώρος, ώστε να διαχωρί¬ 
ζονται επαρκώς τα σημεία σε μια πλευρά του αυχένα, 
πραγματοποιείται μια ένεση σε κάθε πλευρά του αυχένα 
σε πανομοιότυπα σημεία στο κέντρο του μέσου τρίτου 
του αυχένα. 

Τα σημεία ένεσης πρέπει να αποτριχώνονται και να 
καθαρίζονται. Σε κάθε αποτριχωμένη περιοχή σχημα¬ 
τίζεται μεταξύ δείκτη και αντίχειρα πτυχή δέρματος 
η οποία μετριέται με παχύμετρο και το αποτέλεσμα 
της μέτρησης καταγράφεται. Στη συνέχεια ενίεται η 
δόση φυματίνης με μέθοδο η οποία εξασφαλίζει ότι 
η φυματίνη χορηγείται ενδοδερμικά. Είναι δυνατόν να 
χρησιμοποιηθεί μικρού μήκους αποστειρωμένη βελόνα, 
λοξοτμημένη στην άκρη, τοποθετημένη σε βαθμολογη¬ 
μένη σύριγγα όπου περιέχεται η φυματίνη. Η βελόνα 
εισάγεται πλαγίως στα βαθύτερα στρώματα του δέρ¬ 
ματος. Η ορθή εκτέλεση της ένεσης επαληθεύεται με 
ψηλάφηση μικρής διόγκωσης, όπως το πίσο, σε κάθε 
σημείο ένεσης. 72 ώρες (+/- 4 ώρες) μετά την ένεση πρέ¬ 
πει να πραγματοποιηθεί και πάλι μέτρηση του πάχους 
της πτυχής του δέρματος σε κάθε σημείο ένεσης και 
το αποτέλεσμα της μέτρησης να καταγραφεί. 

Η ερμηνεία αντιδράσεων βασίζεται σε κλινικές παρα¬ 
τηρήσεις και στην(στις) καταγραφείσα(-ες) αύξηση(-εις) 
του πάχους των πτυχών δέρματος στα σημεία ένεσης 
72 ώρες μετά την ένεση φυματίνης (φυματινών). 

α) Αρνητική αντίδραση: εφόσον παρατηρηθεί μόνον 
περιγραμμένη διόγκωση με αύξηση του πάχους της πτυ¬ 
χής του δέρματος που δεν υπερβαίνει τα 2 πιπι, χωρίς 
κλινικά σημεία, όπως μη περιγραμμένο ή εκτεταμένο 
οίδημα, εξίδρωση, νέκρωση, άλγος ή φλεγμονή των λεμ- 
φαδένων της περιοχής ή των γαγγλίων. 

β) Ακατάληκτη αντίδραση: σε περίπτωση που δεν πα¬ 
ρατηρηθούν κλινικά σημεία όπως τα αναφερόμενα στο 
στοιχείο α) και υπάρχει αύξηση του πάχους της δερμα¬ 
τικής πτυχής μεγαλύτερη από 2 και μικρότερη από 4 πιπι. 

γ) Θετική αντίδραση: εάν παρατηρηθούν κλινικά ση¬ 
μεία όπως μη περιγραμμένο ή εκτεταμένο οίδημα, εξί¬ 
δρωση, νέκρωση, άλγος ή φλεγμονή των λεμφαδένων 
της περιοχής ή των γαγγλίων ή αύξηση του πάχους 
της δερματικής πτυχής κατά τουλάχιστον 4 ηηηη στο 
σημείο ένεσης. 

Ζώα με ακατάληκτη αντίδραση στο μοναδικό φυμα- 
τινισμό υποβάλλονται σε νέα δοκιμή φυματινισμού (με 
βόεια φυματίνη) μετά από 42-60 ημέρες. 

Ζώα με όχι αρνητική αντίδραση στη δεύτερη αυτή 
δοκιμασία θεωρούνται ως θετικά στη δοκιμασία. 

Ζώα με θετική αντίδραση στο μοναδικό ενδοδερμικά 
φυματινισμό είναι δυνατόν να υποβληθούν σε συγκριτική 
ενδοδερμική δοκιμασία, σε περίπτωση που υπάρχουν 
υποψίες για ψευδή θετική αντίδραση ή αντίδραση κα¬ 
τόπιν παρεμβολής άλλου παράγοντα. 

Ενδοδερμική συγκριτική διαδικασία (συγκριτικός φυ- 
ματινισμός με άονίε και ανίυπι) γίνεται σε περίπτωση 
που μετά από θετική αντίδραση στον απλό ενδοδερ- 
μικό φυματινισμό, υπάρχουν υποψίες για ψευδή θετική 
αντίδραση ή αντίδραση κατόπιν παρεμβολής άλλου πα¬ 
ράγοντα, κατόπιν αξιολόγησης της επιζωοτιολογικής 
εικόνας της εκμετάλλευσης: 

α) θετική: θετική αντίδραση για άονίε, η οποία είναι 
περισσότερο από 4 πιπι μεγαλύτερη από την αντίδραση 
για ανίυπι, ή παρουσία κλινικών σημείων. 

β) ακατάληκτη: θετική ή ακατάληκτη αντίδραση για 
όονίε, η οποία είναι από 1 έως 4 ιτιιτι μεγαλύτερη σε 
σχέση με την αντίδραση για ανίυπι, και απουσία κλινι¬ 
κών σημείων. 

γ) αρνητική: αρνητική αντίδραση για άονίε ή θετική ή 
ακατάληκτη αντίδραση για όονίε, η οποία όμως είναι 
ίση ή μικρότερη από θετική ή ακατάληκτη αντίδραση 
για ανίυπι και απουσία κλινικών σημείων και στις δύο 
περιπτώσεις. 

Ζώα με ακατάληκτη αντίδραση στο συγκριτικό φυ- 
ματινισμό υποβάλλονται σε νέο συγκριτικό φυματινι- 
σμό μετά από 42-60 ημέρες. Τα βοοειδή που δεν είναι 
αρνητικά στο δεύτερο αυτό συγκριτικό φυματινισμό, 
θεωρούνται θετικά στη δοκιμασία. 

Αρθρο 7 

Διαδικασία χαρακτηρισμού εκμετάλλευσης βοοειδών 
άγνωστου υγειονομικού καθεστώτος (ΤΙ) 
σε εκμετάλλευση επίσημα απαλλαγμένη (Τ3) 

Στα βοοειδή άνω των 6 εβδομάδων εκτελείται απλός 
ενδοδερμικός φυματινισμός. Σε περίπτωση που τα απο¬ 
τελέσματα του πρώτου ενδοδερμικού φυματινισμού 
είναι αρνητικά, τότε η εκμετάλλευση χαρακτηρίζεται 
αρνητική (Τ2) ως προς τη φυματίωση. Σε διάστημα 6-8 
μηνών από τον προηγούμενο διενεργείται απλός ενδο¬ 
δερμικός φυματινισμός σε όλα τα βοοειδή ηλικίας άνω 
των 6 εβδομάδων. Εφόσον και τα αποτελέσματα και του 
δεύτερου ενδοδερμικού φυματινισμού είναι αρνητικά, η 
εκμετάλλευση χαρακτηρίζεται ως επίσημα απαλλαγμέ¬ 
νη φυματίωσης (Τ3) υπό την προϋπόθεση ότι: 

α) Στο διάστημα μεταξύ των δύο ελέγχων, τα βοοειδή 
ηλικίας άνω των 6 εβδομάδων που εισέρχονται στην εκ¬ 
μετάλλευση από περιοχές που δεν είναι επίσημα απαλ¬ 
λαγμένες φυματίωσης, θα πρέπει να έχουν αντιδράσει 
αρνητικά σε δοκιμή φυματινισμού εντός 30 ημερών πριν 
από την εισαγωγή ή εντός 30 ημερών μετά την εισαγω¬ 
γή στην εκμετάλλευση. Στη δεύτερη περίπτωση πρέπει 
να έχει προηγηθεί η σύμφωνη γνώμη της ΤΚΑ και το ζώο 
να είναι σε απομόνωση και να μην έχει έλθει σε επαφή 
με τα υπόλοιπα ζώα της εκμετάλλευσης. 

β) Τα βοοειδή της εκμετάλλευσης δεν έχουν έλθει 
σε επαφή με βοοειδή που ανήκουν σε εκμετάλλευση 
χαμηλότερου υγειονομικού καθεστώτος ως προς τη 
φυματίωση. 

Αρθρο 8 

Διαδικασία αποκατάστασης εκμετάλλευσης με 
καθεστώς Τ3 αναστολή σε εκμετάλλευση Τ3 

Στην εκμετάλλευση Τ3 σε αναστολή, το καθεστώς 
αποκαθίσταται εφόσον: 

α) στην περίπτωση που η αναστολή οφείλεται σε 
θετική αντίδραση στο φυματινισμό ή σε υπόνοιες για 
κρούσμα φυματίωσης που σχηματίσθηκαν κατά τη 
μεταθανάτια επιθεώρηση τότε: ακολουθεί θανάτωση 
των θετικών ζώων (που αντέδρασαν θετικά στο φυ- 
ματινισμό), κρεοσκοπικός έλεγχος, διενέργεια εργα¬ 
στηριακών δοκιμών (ιστολογικές και βακτηριολογικές). 
Εφόσον διενεργηθούν όλες οι εργαστηριακές εξετάσεις 
και δεν επιβεβαιωθεί η παρουσία της φυματίωσης, τότε, 
διενεργείται απλός φυματινισμός σε όλα τα βοοειδή ηλι¬ 
κίας άνω των 6 εβδομάδων σε διάστημα 42-60 ημέρες 
μετά τη σφαγή και του τελευταίου ζώου που αντέδρασε 


θετικά και μετά την ολοκλήρωση της διαδικασίας κα¬ 
θαρισμού και απολύμανσης. Αν αυτός ο φυματινισμός 
δώσει αρνητικά αποτελέσματα, τότε το καθεστώς του 
επίσημα απαλλαγμένου αποκαθίσταται. 

Σε μη διενέργεια των εργαστηριακών εξετάσεων όπως 
περιγράφεται ανωτέρω η εκμετάλλευση χαρακτηρίζε¬ 
ται ως Τ+ εφόσον τα αποτελέσματα επιδημιολογικής 
έρευνας δηλώνουν πιθανή ύπαρξη φυματίωσης. 

β) στην περίπτωση που έχει γίνει αναστολή λόγω μη 
τήρησης των χρονοδιαγραμμάτων διενεργείται φυμα- 
τινισμός σε όλα τα βοοειδή άνω των 6 εβδομάδων με 
αρνητικά αποτελέσματα. 

γ) στην περίπτωση που η αναστολή οφείλεται στην 
αναμονή δεύτερης ενδοδερμικής δοκιμής μετά από 
ακατάληκτη αντίδραση (είτε απλού είτε συγκριτικού 
φυματινισμού) ή σε περίπτωση που υπάρχουν υποψίες 
για ψευδή θετική αντίδραση ή αντίδραση κατόπιν πα¬ 
ρεμβολής άλλου παράγοντα κατά τον απλό ενδοδερμικό 
φυματινισμό και αναμένεται συγκριτικός φυματινισμός. 

Το καθεστώς Τ3 σε αναστολή παραμένει μέχρι την 
ολοκλήρωση των δοκιμών με αρνητικά αποτελέσματα. 

δ) στην περίπτωση που η αναστολή οφείλεται σε 
έναρξη λειτουργίας νέας βοοτροφικής μονάδας, γίνει 
είσοδος βοοειδών από εκμετάλλευση Τ3, και αφού ολο¬ 
κληρωθούν οι διαδικασίες και τηρηθούν τα χρονοδια¬ 
γράμματα που προβλέπονται στο σημείο ζ, παράγραφος 
Ε, άρθρο 5 της παρούσας. 

Η βακτηριολογική εξέταση όπου αναφέρεται ισχύει 
εφόσον υπάρχει δυνατότητα διενέργειάς της από αρ¬ 
μόδιο Κτηνιατρικό Εργαστήριο. 

Αρθρο 9 

Διαδικασία για την εξυγίανση μολυσμένης 
εκμετάλλευσης βοοειδών από φυματίωση (Τ+) 
σε επίσημα απαλλαγμένη (Τ3) 

I) Σε εκμετάλλευση βοοειδών Τ+, η οποία άνηκε σε 
καθεστώς ΤΙ ή Τ2, ακολουθείται η ακόλουθη διαδικασία: 

Διενεργείται δοκιμή φυματινισμού σε όλα τα βοοειδή 
άνω των 6 εβδομάδων τουλάχιστον 60 ημέρες μετά τη 
σφαγή και του τελευταίου μολυσμένου βοοειδούς και 
αφού έχουν ολοκληρωθεί οι διαδικασίες καθαρισμού 
και απολύμανσης της εκμετάλλευσης. Εφόσον τα απο¬ 
τελέσματα είναι αρνητικά, διενεργείται επαναληπτικός 
απλός ενδοδερμικός φυματινισμός σε όλα τα βοοειδή 
άνω των 6 εβδομάδων σε διάστημα 6-8 μηνών. Εφόσον 
τα αποτελέσματα και του παραπάνω επαναληπτικού 
φυματινισμού είναι αρνητικά η εκμετάλλευση χαρακτη¬ 
ρίζεται ως Τ2. 

Έξι - οκτώ (6-8) μήνες μετά από το χαρακτηρισμό 
της εκτροφής ως εκτροφή κατηγορίας Τ2 διενεργείται 
ενδοδερμικός φυματινισμός σε όλα τα βοοειδή άνω των 
6 εβδομάδων. Εφόσον τα αποτελέσματα του παραπάνω 
φυματινισμού είναι αρνητικά, η εκμετάλλευση χαρακτη¬ 
ρίζεται ως Τ3, υπό την προϋπόθεση ότι τα βοοειδή της 
εκμετάλλευσης δεν έχουν έλθει σε επαφή με βοοειδή 
που ανήκουν σε εκμεταλλεύσεις χαμηλότερου υγειονο¬ 
μικού καθεστώτος ως προς τη φυματίωση. 

II) Σε εκμετάλλευση βοοειδών Τ+, η οποία άνηκε σε 
καθεστώς Τ3, ακολουθείται η ακόλουθη διαδικασία: 

Διενεργείται δοκιμή φυματινισμού σε όλα τα βοοειδή 
άνω των 6 εβδομάδων τουλάχιστον 60 ημέρες μετά τη 
σφαγή και του τελευταίου μολυσμένου βοοειδούς και 
αφού έχουν ολοκληρωθεί οι διαδικασίες καθαρισμού 

και απολύμανσης της εκμετάλλευσης. Εφόσον τα απο¬ 
τελέσματα είναι αρνητικά, διενεργείται επαναληπτικός 
ενδοδερμικός φυματινισμός σε όλα τα βοοειδή άνω των 
6 εβδομάδων σε διάστημα 4-6 μηνών. Εφόσον τα απο¬ 
τελέσματα και του παραπάνω επαναληπτικού φυματι- 
νισμού είναι αρνητικά η εκμετάλλευση χαρακτηρίζεται 
ως Τ3, υπό την προϋπόθεση ότι τα βοοειδή της εκμε¬ 
τάλλευσης δεν έχουν έλθει σε επαφή με βοοειδή που 
ανήκουν σε εκμεταλλεύσεις χαμηλότερου υγειονομικού 
καθεστώτος ως προς τη φυματίωση. 

Άρθρο 10 

Μέτρα σε εκμετάλλευση βοοειδών μολυσμένη 
από φυματίωση (Τ+) ή σε εκμετάλλευση ΤΙ ή σε 
εκμετάλλευση Τ3 σε αναστολή ή σε εκμετάλλευση Τ2 

Α) Τα μέτρα που λαμβάνονται στη μολυσμένη εκμε¬ 
τάλλευση (Τ+), περιγράφονται στην Απόφαση Λήψης 
Υγειονομικών Μέτρων (ΑΛΥΜ). Η έκδοση της ΑΛΥΜ δεν 
πρέπει να υπερβαίνει τις 5 εργάσιμες ημέρες από τη 
γνωστοποίηση του θετικού αποτελέσματος. Τα μέτρα 
είναι τα ακόλουθα: 

1) η εκμετάλλευση τίθεται σε απομόνωση και απαγο¬ 
ρεύεται η είσοδος και η έξοδος ζώων από αυτήν, 

2) στις εισόδους και εξόδους της εκμετάλλευσης 
τοποθετούνται λεκάνες απολύμανσης για τα οχήματα 
και για τα υποδήματα ατόμων που κυκλοφορούν στην 
εκμετάλλευση, 

3) εξαιρούνται της απαγόρευσης εξόδου τα ζώα που 
προορίζονται για άμεση σφαγή, 

4) τα μολυσμένα ζώα καταγράφονται, σημαίνονται με 
διάτρηση του δεξιού αυτιού σε σχήμα “Τ” και απομονώ¬ 
νονται από τα υπόλοιπα ζώα της εκμετάλλευσης μέχρι 
τη σφαγή τους με ευθύνη του κτηνοτρόφου, 

5) διενεργείται επιζωοτιολογική έρευνα προκειμένου 
να διαπιστωθεί η πηγή μόλυνσης, όπως επίσης και να 
επισημανθούν εκμεταλλεύσεις βοοειδών οι οποίες είναι 
επιδημιολογικά συνδεδεμένες με τη μολυσμένη εκμε¬ 
τάλλευση. Τ α στοιχεία της επιδημιολογικής έρευνας θα 
καταγράφονται στο «Δελτίο Επιζωοτιολογικής Διερεύ- 
νησης» που έχει καθοριστεί με εγκύκλιο από το ΤΖΥΖ, 

6) απαγορεύεται η συνύπαρξη στην εκμετάλλευση 
ζώων ευαίσθητων στη φυματίωση. Εφόσον υπάρχουν 
(πχ αιγοπρόβατα, άλογα, χοίροι, οικόσιτα πτηνά), αυτά 
απομακρύνονται εκτός της εκμετάλλευσης, 

7) το γάλα που προέρχεται από τα βοοειδή που έδω¬ 
σαν θετική ή ακατάληκτη αντίδραση σε φυματινισμό 
δε χρησιμοποιείται για ανθρώπινη κατανάλωση. Συ¬ 
γκεντρώνεται σε ξεχωριστό δοχείο και καταστρέφεται 
σύμφωνα με τον Κανονισμό 1069/2009/ΕΚ και τον Κα¬ 
νονισμό 142/2011/ΕΕ ή είναι δυνατό να χρησιμοποιηθεί 
για διατροφή των ζώων, αφού προηγουμένως υποστεί 
την κατάλληλη θερμική επεξεργασία και ενημερωθεί 
εγγράφως η ΤΚΑ από τον κτηνοτρόφο, 

8) το γάλα που προέρχεται από τα βοοειδή της μολυ- 
σμένης εκμετάλλευσης τα οποία έχουν δώσει αρνητική 
αντίδραση στο φυματινισμό χρησιμοποιείται σύμφωνα 
με τις διατάξεις του Κανονισμού 853/2004 ΕΕ, Παράρ¬ 
τημα III, τμήμα IX, κεφάλαιο I, παρ. 3α, 

9) η κόπρος και η στρωμνή των ζώων συγκεντρώνεται 
σε ειδικό σημείο και ψεκάζεται καθημερινά με κατάλλη¬ 
λο απολυμαντικό εγκεκριμένο από τον ΕΟΦ, εκτός εάν 


αυτή καλύπτεται με στρώμα χώματος. Απαγορεύεται η 
μεταφορά της κόπρου και της στρωμνής εκτός εκμε¬ 
τάλλευσης πριν περάσουν τουλάχιστο τρεις εβδομάδες 
από τον ψεκασμό τους, 

10) η σφαγή των μολυσμένων ζώων ή των ζώων που 
έδωσαν ακατάληκτη αντίδραση σε φυματινισμό πρέπει 
να διενεργείται σύμφωνα με τον Καν. 854/2004 κεφ. IX 
§ΣΤ και το ΠΔ 79/2007 (ΦΕΚ 95Α/03.05.2007), το αργό¬ 
τερο εντός 30 ημερών από την ημερομηνία επίδοσης 
της απόφασης λήψης μέτρων στον κτηνοτρόφο ή όπως 
ορίζει η εκάστοτε ΚΥΑ οικονομικών αποζημιώσεων και 
ενισχύσεων. Η μεταφορά των βοοειδών στο σφαγείο 
γίνεται βάσει της παραγράφου 2 άρθρο 13 της παρού¬ 
σας και αφού ληφθούν όλα τα απαραίτητα μέτρα για 
να μην επεκταθεί η μόλυνση, 

11) στο σφάγιο των μολυσμένων ζώων εκτελείται λε¬ 
πτομερής κρεοσκοπικός έλεγχος και κατάσχονται τα 
όργανα που προβλέπονται από τις κείμενες διατάξεις. 
Συγκεκριμένα, όλο το κρέας των ζώων στα οποία η 
επιθεώρηση μετά τη σφαγή απεκάλυψε φυματιώδεις αλ¬ 
λοιώσεις σε ορισμένα όργανα ή περιοχές του σφαγίου 
πρέπει να χαρακτηρίζεται ακατάλληλο για κατανάλω¬ 
ση από τον άνθρωπο. Ωστόσο, όταν έχει διαπιστωθεί 
φυματιώδης αλλοίωση στα λεμφογάγγλια ενός μόνο 
οργάνου ή μέρους του σφαγίου, μπορούν να χαρακτη¬ 
ρίζονται ακατάλληλα για κατανάλωση από τον άνθρωπο 
μόνον το πληγέν όργανο ή το μέρος του σφαγίου και 
τα συναφή λεμφογάγγλια, 

12) κατά την επιθεώρηση μετά τη σφαγή, συλλέγονται 
δείγματα από τις αλλοιώσεις των σφάγιων και αποστέλ- 
λονται στο αρμόδιο εργαστήριο για ιστολογική ή και 
βακτηριολογική εξέταση προκειμένου να επιβεβαιωθεί 
η ύπαρξη της νόσου, 

13) μετά τη σφαγή και του τελευταίου μολυσμένου 
ζώου διενεργούνται δυο διαδικασίες καθαρισμού και 
απολύμανσης των χώρων και των εργαλείων της εκμε¬ 
τάλλευσης, υπό την επίβλεψη κτηνίατρου όπως περι- 
γράφεται στο άρθρο 14δ της παρούσας, 

14) μετά την ολοκλήρωση των διαδικασιών απολύ¬ 
μανσης στην εκμετάλλευση εκδίδεται βεβαίωση απο¬ 
λύμανσης που έχει καθοριστεί με εγκύκλιο του ΤΖΥΖ 
σε δύο αντίτυπα. Το ένα αντίτυπο παραδίδεται στον 
κτηνοτρόφο και τηρείται στο αρχείο της εκμετάλλευσης 
και το άλλο αντίτυπο τηρείται στο αρχείο της ΤΚΑ, 

15) μετά την ανάγνωση του φυματινισμού και εφόσον 
διαπιστωθεί θετική ή ακατάληκτη αντίδραση, ο κτηνί¬ 
ατρος προσκομίζει προς υπογραφή στον κτηνοτρόφο 
έγγραφο «Δήλωσης Τήρησης Προσωρινών Μέτρων» μέ¬ 
χρι την έκδοση της ΑΛΥΜ. 

Β) Τα μέτρα που λαμβάνονται στην εκμετάλλευση 
(ΤΙ) περιγράφονται στην Απόφαση Λήψης Υγειονομικών 
Μέτρων για ΤΙ εκμεταλλεύσεις (ΑΛΥΜ-Τ1) και είναι τα 
ακόλουθα: 

1) απαγορεύεται η διάθεση γάλακτος για ανθρώπινη 
κατανάλωση, 

2) απαγορεύονται οι μετακινήσεις των βοοειδών για 
σφαγή/αναπαραγωγή/ πάχυνση. Εξαιρούνται της απα¬ 
γόρευσης εξόδου τα ζώα που προορίζονται για άμεση 
σφαγή ή μετακινούνται βάσει της παραγράφου 2β του 
άρθρου 13, της παρούσας. 

Γ) Τα μέτρα που λαμβάνονται στην εκμετάλλευση 
(Τ3 σε αναστολή) περιγράφονται στην Απόφαση Λήψης 

Υγειονομικών Μέτρων για Τ3 σε αναστολή εκμεταλλεύ¬ 
σεις (ΑΛΥΜ-Τ3 σε αναστολή) και είναι τα ακόλουθα: 

1) απαγορεύεται η διάθεση γάλακτος για ανθρώπινη 
κατανάλωση, 

2) απαγορεύονται οι μετακινήσεις των βοοειδών για 
σφαγή/αναπαραγωγή/ πάχυνση. Εξαιρούνται της απα¬ 
γόρευσης εξόδου τα ζώα που προορίζονται για άμεση 
σφαγή ή μετακινούνται βάσει της παραγράφου 2β, άρ¬ 
θρο 13, της παρούσας. 

Δ) Τα μέτρα που λαμβάνονται στην εκμετάλλευση 
(Τ2) περιγράφονται στην Απόφαση Λήψης Υγειονομικών 
Μέτρων για Τ2 εκμεταλλεύσεις (ΑΛΥΜ-Τ2) και είναι τα 
ακόλουθα: 

1) απαγορεύονται οι μετακινήσεις των βοοειδών για 
σφαγή/αναπαραγωγή/ πάχυνση. Εξαιρούνται της απα¬ 
γόρευσης εξόδου τα ζώα που προορίζονται για άμεση 
σφαγή ή μετακινούνται βάσει της παραγράφου 2β, άρ¬ 
θρο 13, της παρούσας. 

Αρθρο 11 

Χαρακτηρισμός περιοχής (Δήμος ή ΠΕ) ως επίσημα 
απαλλαγμένης φυματίωσης 

Προκειμένου να χαρακτηριστεί μια περιοχή (Δήμος ή 
ΠΕ) ως επίσημα απαλλαγμένη φυματίωσης είναι απα¬ 
ραίτητο: 

α) το ποσοστό των Τ+ εκμεταλλεύσεων να μην υπερ¬ 
βαίνει κάθε έτος το 0,1 % των ενεργών εκμεταλλεύσεων 
που υπάρχουν στην περιοχή για έξι (6) συνεχή έτη και 
τουλάχιστον το 99,9% των εκμεταλλεύσεων να είναι χα¬ 
ρακτηρισμένες ως (Τ3) κάθε έτος και για έξι (6) συνεχή 
έτη. Ο υπολογισμός των ποσοστών θα γίνεται στις 31 
Δεκεμβρίου κάθε έτους, 

β) να είναι σε εφαρμογή στην περιοχή σύστημα ανα¬ 
γνώρισης των βοοειδών, έτσι ώστε να είναι δυνατή η 
παρακολούθηση των μετακινήσεων και η διαπίστωση 
της εκμετάλλευσης προέλευσης και προορισμού κάθε 
μετακινούμενου βοοειδούς, 

γ) όλα τα βοοειδή που σφάζονται να υφίστανται επί¬ 
σημο κρεοσκοπικό έλεγχο, 

Ο χαρακτηρισμός μιας περιοχής αποδίδεται από το 
ΤΖΥΖ, μετά από μελέτη των στοιχείων που αφορούν τη 
μέχρι πρόσφατα πορεία εφαρμογής του προγράμμα¬ 
τος και αφού εκτιμηθούν τα επιδημιολογικά δεδομένα 
κάθε ΠΕ. Ο χαρακτηρισμός αναστέλλεται ή αίρεται σε 
περίπτωση που δεν τηρηθούν τα προβλεπόμενα από 
το παρόν. 

Άρθρο 12 

Μεταβολή της συχνότητας ελέγχου των 
εκμεταλλεύσεων (Τ3) σε μια περιοχή (Δήμο ή ΠΕ) 
για τη διατήρηση του καθεστώτος 

Σε ένα Δήμο ή ΠΕ που δεν είναι χαρακτηρισμένος ως 
επίσημα απαλλαγμένος φυματίωσης, η συχνότητα διε¬ 
ξαγωγής των ελέγχων για τη διατήρηση του καθεστώ¬ 
τος στις εκμεταλλεύσεις Τ3, είναι δυνατό να μεταβληθεί 
ως ακολούθως, με την προϋπόθεση να έχει ελεγχθεί 
τουλάχιστον το 90% των ενεργών εκμεταλλεύσεων της 
περιοχής: 

α) να μειωθεί και να γίνεται κάθε δύο έτη, εφόσον ο 
μέσος όρος των ποσοστών των μολυσμένων εκτροφών 
στον νομό την 31 Δεκεμβρίου κάθε έτους στους δύο 
τελευταίους ετήσιους ελέγχους δεν υπερβαίνει το 1%. 


β) να μειωθεί και να γίνεται κάθε τρία έτη ή η ηλικία 
των ζώων που υπόκεινται σε ενδοδερμικό φυματινισμό 
μπορεί να είναι 24 μήνες, εφόσον ο μέσος όρος των 
ποσοστών των μολυσμένων εκτροφών στον νομό την 
31 Δεκεμβρίου κάθε έτους στους δύο τελευταίους ελέγ¬ 
χους διετούς συχνότητας δεν υπερβαίνει το 0,2%. 

γ) να μειωθεί και να γίνεται κάθε τέσσερα έτη εφόσον 
ο μέσος όρος των ποσοστών των μολυσμένων εκτρο¬ 
φών στον νομό την 31 Δεκεμβρίου κάθε έτους στους 
δύο τελευταίους ελέγχους τριετούς συχνότητας δεν 
υπερβαίνει το 0,1%. Στην περίπτωση αυτή η ΤΚΑ μπορεί 
να σταματήσει τους ελέγχους στις εκμεταλλεύσεις της 
εφόσον: 

ί) όλα τα βοοειδή που εισέρχονται στις εκμεταλλεύ¬ 
σεις της ΠΕ υφίστανται ενδοδερμικό φυματινισμό με 
αρνητικά αποτελέσματα. 

μ) όλα τα βοοειδή που σφάζονται στην ΠΕ υπόκεινται 
σε επίσημο κρεοσκοπικό έλεγχο για την ύπαρξη αλλοι¬ 
ώσεων φυματίωσης και εφόσον διαπιστωθούν, αυτές 
υπόκεινται σε ιστολογικό και βακτηριολογικό έλεγχο 
προκειμένου να διαπιστωθεί αν οφείλονται σε μόλυνση 
από Μ. όονίε. 

Η συχνότητα του ελέγχου σε κάθε νομό μεταβάλλεται 
μετά από άδεια του ΤΖΥΖ, η οποία δίνεται μετά από 
μελέτη των στοιχείων που αφορούν τη μέχρι πρόσφατα 
πορεία εφαρμογής του προγράμματος και αφού εκτιμη- 
θούν τα επιζωοτιολογικά δεδομένα κάθε ΠΕ. 

Η άδεια αναστέλλεται σε περίπτωση που δεν τηρη¬ 
θούν τα προβλεπόμενα. 

Αρθρο 13 

Μετακινήσεις βοοειδών και εκμεταλλεύσεων 

1) επιτρέπονται μετακινήσεις εντός της Ελλάδας για 
σφαγή/αναπαραγωγή/ πάχυνση μόνο σε βοοειδή προ¬ 
ερχόμενα από εκμεταλλεύσεις Τ3 συνοδευόμενα με 
το Υγειονομικό Πιστοποιητικό του Παραρτήματος ΣΤ 
Υπόδειγμα 1 του ΠΔ 308/2000 (ΦΕΚ Α' 252). Επίσημο 
αντίγραφο του Υγειονομικού Πιστοποιητικού θα παραδί- 
δεται εντός 7 εργάσιμων ημερών στην ΤΚΑ προορισμού 
σε περίπτωση μετακίνησης του/των ζώου/ων ή άμεσα 
στον κρεοσκόπο κτηνίατρο του σφαγείου σε περίπτωση 
σφαγής του/των ζώου/ων, έτσι ώστε να ελέγχεται η 
άφιξη του/των ζώου/ων της εκμετάλλευσης. 

Τα ζώα κατά τις μετακινήσεις προς άλλη εκμετάλλευ¬ 
ση θα πρέπει να έχουν αντιδράσει αρνητικά σε δοκιμή 
φυματινισμού εντός 30 ημερών πριν από την εισαγωγή ή 
εντός 30 ημερών μετά την εισαγωγή στην εκμετάλλευση 
με την προϋπόθεση ότι τα ζώα αυτά θα βρίσκονται σε 
απομόνωση στην νέα εκμετάλλευση για χρονικό διάστη¬ 
μα 30 ημερών και εφόσον υπάρχει έγγραφη συναίνεση 
από την ΤΚΑ προορισμού κατά τις μετακινήσεις ζώων 
από μια ΠΕ σε άλλη ΠΕ. 

2) α) σε βοοειδή προερχόμενα από εκμεταλλεύσεις Τ+, 
ΤΙ, Τ2 και Τ3 σε αναστολή επιτρέπεται μόνο η διακίνηση 
ζώων που προορίζονται για άμεση σφαγή συνοδευόμενα 
με το «Εγγραφο Κυκλοφορίας - Υγειονομικό Πιστοποι¬ 
ητικό για Άμεση Σφαγή Βρουκέλλωσης/Φυματίωσης/ 
Ενζωοτικής Λεύκωσης». 

β) κατά παρέκκλιση δύνανται τα βοοειδή εκμεταλλεύ¬ 
σεων ΤΙ, Τ2, Τ3 σε αναστολή να μετακινούνται για θερινή 
ή χειμερινή διαβίωση σε άλλους βοσκότοπους όπου συ¬ 
νυπάρχουν άλλα ευπαθή είδη ζώων ιδίου υγειονομικού 
καθεστώτος από πλευράς φυματίωσης-βρουκέλλωσης- 

ενζωοτικής λεύκωσης και να εξασφαλίζεται ότι δεν θα 
είναι δυνατή η επαφή με ζώα διαφορετικού υγειονομικού 
καθεστώτος και τα ζώα στον τόπο της νέας διαμονής 
θα είναι κάτω από απόλυτο κτηνιατρικό έλεγχο. 

Στην ανωτέρω περίπτωση η μετακίνηση διενεργείται 
κατόπιν έκδοσης «Εγγράφου Κυκλοφορίας - Υγειονο¬ 
μικού Πιστοποιητικού Βοοειδών από μη επίσημα απαλ¬ 
λαγμένες εκμεταλλεύσεις» για Μετακίνηση Βοοειδών 
της ΤΚΑ και με την προϋπόθεση ότι θα έχουν σφαγεί 
όλα τα θετικά για φυματίωση/βρουκέλλωση/ενζωοτική 
λεύκωση βοοειδή της εκμετάλλευσης προέλευσης. 

Εφόσον ο προορισμός των βοοειδών είναι σε διαφορε¬ 
τική ΠΕ από την ΠΕ προέλευσης αυτών, τότε απαιτείται 
επιπρόσθετα έγγραφη συναίνεση της ΤΚΑ προορισμού 
και υποχρέωσή της για την εφαρμογή των προγραμ¬ 
μάτων σε αυτά. 

Για την παραπάνω περίπτωση το «Εγγραφο Κυκλο¬ 
φορίας - Υγειονομικό Πιστοποιητικό Βοοειδών από μη 
επίσημα απαλλαγμένες εκμεταλλεύσεις» θα εκδίδεται 
σε τέσσερα (4) αντίγραφα από την ΤΚΑ προέλευσης 
της εκμετάλλευσης, αφού προηγηθεί έγγραφη συναί¬ 
νεση της ΤΚΑ προορισμού στην περίπτωση που η ΠΕ 
προέλευσης είναι διαφορετική από την ΠΕ προορισμού. 

Άρθρο 14 

Τεκμηρίωση ελέγχων 

α) Δελτίο Φυματινισμού: μετά τη διενέργεια της δο¬ 
κιμής φυματινισμού συμπληρώνεται το σχετικό έντυπο 
σε δύο αντίτυπα. Το ένα αντίτυπο παραδίδεται στον 
κτηνοτρόφο και τηρείται στο αρχείο της εκτροφής. Το 
άλλο αντίτυπο τηρείται στο αρχείο της ΤΚΑ στον αντί¬ 
στοιχο φάκελο του κτηνοτρόφου. 

β) Δελτίο Διμηνιαίας Εποπτείας (ΔΔΕ) προγράμματος 
εκρίζωσης της φυματίωσης: η εξέλιξη του προγράμμα¬ 
τος ελέγχου της φυματίωσης σε κάθε ΠΕ και η επιζω- 
οτιολογική κατάσταση αποτυπώνονται στο σχετικό έγ¬ 
γραφο. Κάθε ΠΕ συμπληρώνει τα απαραίτητα στοιχεία 
και αποστέλλει το ΔΔΕ στο ΤΖΥΖ ανά δίμηνο. 

γ) Δελτίο επιζωοτιολογικής διερεύνησης: σε κάθε εκ¬ 
μετάλλευση Τ+ διεξάγεται επιζωοτιολογική έρευνα, τα 
στοιχεία της οποίας καταγράφονται στο σχετικό έντυπο 
το οποίο τηρείται στην ΤΚΑ προκειμένου να εκτιμηθεί το 
πρόβλημα της μόλυνσης στη περιοχή και να ληφθούν τα 
απαραίτητα μέτρα από το Τμήμα Κτηνιατρικής της ΠΕ. Σε 
περίπτωση καθολικής σφαγής αποστέλλεται αντίγραφο 
του δελτίου επιζωοτιολογικής διερεύνησης στο ΤΖΥΖ. 

δ) Βεβαίωση απολύμανσης: Ο πρώτος καθαρισμός και 
απολύμανση διενεργούνται 1-7 ημέρες μετά τη σφαγή 
του τελευταίου θετικού βοοειδούς. Ο δεύτερος καθα¬ 
ρισμός και απολύμανση στην εκμετάλλευση διενεργού- 
νται σε χρονικό διάστημα το αργότερο 15 ημερών από 
την σφαγή του τελευταίου θετικού βοοειδούς και αφού 
έχουν μεσολαβήσει τουλάχιστον 7 ημέρες από την ολο¬ 
κλήρωση του πρώτου. 

Μετά τη διενέργεια εργασιών καθαρισμού και απολύ¬ 
μανσης συμπληρώνεται το σχετικό έντυπο σε δύο αντί¬ 
τυπα. Το ένα αντίτυπο παραδίδεται στον κτηνοτρόφο 
και τηρείται στο αρχείο της εκμετάλλευσης. Το άλλο 
αντίτυπο τηρείται στο αρχείο της ΤΚΑ στον αντίστοιχο 
φάκελο του κτηνοτρόφου. Η βεβαίωση απολύμανσης 
συνοδεύεται από πρόσφατο τιμολόγιο αγοράς απολυ¬ 
μαντικού τύπου 3 για κτηνιατρική χρήση εγκεκριμένο 
από τον ΕΟΦ. 


Η απολύμανση αποτελεί υποχρεωτικό μέτρο στο πλαί¬ 
σιο καταπολέμησης της ασθένειας, διενεργείται στα 
χρονικά όρια που αναφέρει η «απόφαση λήψης μέτρων 
εξυγίανσης σε μολυσμένη εκμετάλλευση» και ακολου¬ 
θείται πιστά η διαδικασία που καθορίζεται με σχετική 
εγκύκλιο του ΤΖΥΖ. 

Ο καθορισμός και η απολύμανση δύναται να διενεργη- 
θεί και από ιδιώτη κτηνίατρο υπό την εποπτεία της ΤΚΑ. 

Η μορφή των παραπάνω εντύπων καθορίζεται με σχε¬ 
τική εγκύκλιο του ΤΖΥΖ. 

ΚΕΦΑΛΑΙΟ Γ 

ΣΦΑΓΕΣ ΚΑΙ ΑΠΟΖΗΜΙΩΣΕΙΣ ΒΟΟΕΙΔΩΝ 
Άρθρο 15 

Σφαγή ζώων από εκμετάλλευση μη επίσημα 
απαλλαγμένη 

1) Τα βοοειδή που έδωσαν θετική αντίδραση στη δοκι¬ 
μή φυματινισμού, σημαίνονται με διάτρηση στο δεξί αυτί 
σε σχήμα «Τ» και σφάζονται υποχρεωτικά σε χρονικό 
διάστημα μικρότερο των 30 ημερών από την ημερομη¬ 
νία επίδοσης της απόφασης λήψης μέτρων στον κτη¬ 
νοτρόφο. Κατά παρέκκλιση, σε περίπτωση αδυναμίας 
διάθεσης στην αγορά κρέατος, τα βοοειδή μπορούν να 
οδηγηθούν στο σφαγείο σε χρονικό διάστημα μέχρι 
εξήντα (60) ημερών, όπως ορίζεται στην ετήσια ΚΥΑ 
οικονομικών αποζημιώσεων και ενισχύσεων. Η έκδοση 
της απόφασης δεν πρέπει να υπερβαίνει τις 5 εργάσιμες 
ημέρες από τη γνωστοποίηση του θετικού αποτελέ¬ 
σματος. 

2) Τα βοοειδή που έδωσαν αρνητική αντίδραση στη 
δοκιμή φυματινισμού, προέρχονται από εκμεταλλεύσεις 
κατώτερου υγειονομικού καθεστώτος (Τ+, ΤΙ, Τ2, Τ3 σε 
αναστολή) και ο κτηνοτρόφος επιθυμεί να τα οδηγήσει 
στο σφαγείο μετακινούνται με το «Εγγραφο Κυκλο¬ 
φορίας - Υγειονομικό Πιστοποιητικό για Άμεση Σφαγή 
Βρουκέλλωσης/Φυματίωσης/Ενζωοτικής Λεύκωσης». 

3) Η σφαγή των παραπάνω βοοειδών γίνεται σε προ¬ 
καθορισμένο σφαγείο και σε συγκεκριμένη ημέρα και 
ώρα που ορίζει με απόφαση του το Τμήμα Κτηνιατρικής 
της ΠΕ. Εφόσον κατά τον κρεοσκοπικό έλεγχο διαπι¬ 
στωθούν αλλοιώσεις φυματιώδους τύπου, συλλέγονται 
και αποστέλλονται για εργαστηριακό έλεγχο στο ΕΕΑΦ 
στη Διεύθυνση Κτηνιατρικού Κέντρου Αθηνών ή στο 
αρμόδιο Τμήμα στη Διεύθυνση Κτηνιατρικού Κέντρου 
Θεσσαλονίκης. Τ α βοοειδή σφάζονται μετά την ολοκλή¬ 
ρωση των σφαγών των υπόλοιπων ζώων του σφαγείου 
κατ’εφαρμογή των απαραίτητων μέτρων βιοασφάλειας. 

Το όχημα μεταφοράς των βοοειδών καθαρίζεται, απο- 
λυμαίνεται και εκδίδεται από τον Επίσημο Κτηνίατρο 
του σφαγείου «Βεβαίωση Καθαρισμού - Απολύμανσης 
Μεταφορικού Μέσου». 

Αρθρο 16 

Καθολική σφαγή μολυσμένης από φυματίωση 
εκμετάλλευσης 

Σε περίπτωση που σε μια κτηνοτροφική εγκατάσταση 
(δηλαδή στην ίδια επιδημιολογική μονάδα) συνυπάρχουν 
περισσότερες από μια βοοτροφικές εκμεταλλεύσεις, 
τότε η ΤΚΑ μπορεί να εισηγηθεί την καθολική σφαγή 
των βοοειδών της εκμετάλλευσης μόνο εφόσον το πο¬ 
σοστό των βοοειδών άνω των 6 εβδομάδων που αντέ- 

δρασαν θετικά στο φυματινισμό υπερβαίνει το 50% επί 
του συνόλου των ζώων όλων των εκμεταλλεύσεων. Η 
καταβολή αποζημίωσης στον κάτοχο των ζώων διενερ- 
γείται μόνο για τα θετικά ζώα και τα αρνητικά θηλυκά 
βοοειδή της εκμετάλλευσης, εφόσον τηρούνται τα υγει¬ 
ονομικά μέτρα, σύμφωνα με την εκάστοτε ετήσια ΚΥΑ 
οικονομικών αποζημιώσεων και ενισχύσεων. Το ποσοστό 
μόλυνσης του 50% προκύπτει από το λόγο του αριθμού 
των θετικών βοοειδών προς τον συνολικό αριθμό των 
βοοειδών, από τα οποία έγινε φυματινισμός, σύμφωνα 
με το πρόγραμμα. 

Στην περίπτωση αυτή εκδίδεται απόφαση λήψης υγει¬ 
ονομικών μέτρων (ΑΛΥΜ) για τα θετικά ζώα σύμφωνα 
με τα όσα ορίζονται στην παράγραφο 1 του άρθρου 7 
της ΚΥΑ 432/20486 (ΦΕΚ Β' 345/14-04-2014, όπως ισχύει). 
Εντός 30 ημερών συνεδριάζει η επιτροπή της ΠΕ του 
άρθρου 3, παράγραφος Η της παρούσας και συντάσσει 
άμεσα το πρακτικό επιτροπής. Στη συνέχεια μαζί με τα 
υπόλοιπα δικαιολογητικά όπως καθορίζονται με σχετική 
εγκύκλιο από το ΤΖΥΖ, το Τμήμα Κτηνιατρικής της ΠΕ 
ζητάει την έγκριση για καθολική σφαγή από τη ΔΥΖ 
του ΥΠΑΑΤ. Μετά την έγκριση από τη ΔΥΖ του ΥΠΑΑΤ 
εκδίδεται νέα ΑΛΥΜ για τα αρνητικά ζώα. 

Άρθρο 17 

Επανασύσταση εκμετάλλευσης βοοειδών 

Σε περίπτωση που όλα τα βοοειδή μιας εκμετάλ¬ 
λευσης έχουν σφαγεί, πριν την επανεισαγωγή ζώων 
στην εκμετάλλευση, τα κτίρια, οι εγκαταστάσεις και τα 
εργαλεία της εκμετάλλευσης πρέπει να καθαριστούν 
και να απολυμανθούν υποχρεωτικά άσχετα εάν γίνει 
επανασύσταση της εκμετάλλευσης, υπό την επίβλεψη 
κτηνίατρου. 

Μετά την ολοκλήρωση των διαδικασιών καθαρισμού 
και απολύμανσης των χώρων της εκμετάλλευσης εκδί- 
δεται το σχετικό πιστοποιητικό από τον υπεύθυνο κτη¬ 
νίατρο της ΤΚΑ. Η επανασύσταση της εκμετάλλευσης 
διενεργείται τουλάχιστον 60 ημέρες μετά τη σφαγή των 
ζώων της εκμετάλλευσης και αφού ολοκληρωθούν οι 
διαδικασίες καθαρισμού και απολύμανσης. Προκειμένου 
αυτή να χαρακτηριστεί ως επίσημα απαλλαγμένη (Τ3) 
θα πρέπει όλα τα ζώα που θα τη συγκροτήσουν να προ¬ 
έρχονται από εκμεταλλεύσεις Τ3 και να ακολουθούνται 
οι διαδικασίες του σημείου Γ, άρθρο 5 της παρούσας 
και του άρθρου 9 της παρούσας. 

Άρθρο 18 

Αποζημιώσεις ζώων που σφάχτηκαν σε εφαρμογή 
του Προγράμματος 

Κατά την εφαρμογή του Προγράμματος όλα τα ζώα 
που θα σφαγούν μετά το θετικό αποτέλεσμα του φυ- 
ματινισμού αποζημιώνονται σύμφωνα με τις εκάστοτε 
ετήσιες ΚΥΑ οικονομικών αποζημιώσεων και ενισχύσεων 
που προκύπτουν από την επιβολή κτηνιατρικών μέτρων 
εξυγίανσης του ζωικού κεφαλαίου της χώρας, εφόσον 
τηρούνται τα προβλεπόμενα υγειονομικά μέτρα από 
πλευράς των κτηνοτροφών. Η αποζημίωση των ζώων 


καταβάλλεται στους ιδιοκτήτες το αργότερο εντός 90 
ημερών από την ημέρα υποβολής αίτησης για αποζη¬ 
μίωση προς την ΤΚΑ. 

ΚΕΦΑΛΑΙΟ Δ 
ΤΕΛΙΚΕΣ ΔΙΑΤΑΞΕΙΣ 
Αρθρο 19 
Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και των μέτρων που λαμβάνονται 
κατ’ εφαρμογή της, καθώς και των κτηνοτροφών που 
δε συνεργάζονται με την ΤΚΑ δεν καταβάλλονται απο¬ 
ζημιώσεις και επιπλέον επιβάλλονται οι διοικητικές και 
ποινικές κυρώσεις που προβλέπονται στο Ν. 4235 (ΦΕΚ 
Α' 32/11-02-2014), όπως ισχύει. 

Άρθρο 20 

Κατάργηση διατάξεων 

Από την έναρξη ισχύος της παρούσας απόφασης κα- 
ταργείται η υπ’ αρ. ΥΑ 258733/17-07-2007 (ΦΕΚ Β' 1216). 

Το επισυναπτόμενο παράρτημα αποτελεί αναπόσπα¬ 
στο μέρος της παρούσας απόφασης. 

ΠΑΡΑΡΤΗΜΑ 

Συντμήσεις 

ΑΛΥΜ: Απόφαση Λήψης Υγειονομικών Μέτρων 
Γ ΔΚ: Γ ενική Διεύθυνση Βιώσιμης Ζωικής Παραγωγής 
& Κτηνιατρικής του ΥΠΑΑΤ 
ΔΑΟΚ: Διεύθυνση Αγροτικής Οικονομίας και Κτηνια¬ 
τρικής (της ΠΕ) 

ΔΔΕ: Δελτίο Διμηνιαίας Εποπτείας 
ΔΙΚΕΖΩΚ: Καταγραφή και Επιτήρηση Ζωικού Κεφα¬ 
λαίου 

ΔΚ: Διεύθυνση Κτηνιατρικής (της Περιφέρειας) 

ΔΥΖ: Διεύθυνση Υγείας των Ζώων του ΥΠΑΑΤ 
ΕΕ: Ευρωπαϊκή Ένωση 

ΕΕΑΦ: Εθνικό Εργαστήριο Αναφοράς Φυματίωσης στη 
Διεύθυνση Κτηνιατρικού Κέντρου Αθήνας 
ΕΟΦ: Εθνικός Οργανισμός Φαρμάκων 
ΚΥΑ: Κοινή Υπουργική Απόφαση 
ΠΔ: Προεδρικό Διάταγμα 
ΠΕ: Περιφερειακή Ενότητα 

ΤΖΥΖ: Τμήμα Ζωοανθρωπονόσων της Διεύθυνσης 
Υγείας των Ζώων της Γενικής Διεύθυνσης Βιώσιμης 
Ζωικής Παραγωγής και Κτηνιατρικής του ΥΠΑΑΤ 
ΤΚΑ: Τοπική Κτηνιατρική Αρχή, όπως προβλέπεται από 
το σχέδιο «Καλλικράτης». 

ΥΑ: Υπουργική Απόφαση 

ΥΠΑΑΤ: Υπουργείο Αγροτικής Ανάπτυξης και Τροφί¬ 
μων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ιιορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ.πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Κι 11 ρ://νννννν.© 1 . 9 ΐ' - β-πιαϊΙ: νι/θόπΐ 35 ΐθΓ. 6 ΐ@β 1 . 9 τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο Ο 1 7 1 2301 150012* - 










































































